Tirga: d awal aqbayli, yesɛa azal di tudert n yal amdan, d ayen icudden ɣer lebɣi n wallaɣ d yiḥulfan, i d-yettasen i medden mi ara ṭṭsen, ahat d ayen mennan d wayen ssaramen neɣ d ayen uggaden ad d-yeḍru i yasen-d-yettasen s wudem n tirga, akken i yas-yenna unaẓurnneɣ ameqqran Ayet mangellat: ah ya ddunit di targit ufaɣ ayen iyi-tekkseḍ , anamek-is d ayen i yessaram umdan, d ayen yettmenni ad as-d-yeḍru deg tidet, ad yeṣṣiweḍ lebɣi-s, iqseḍ-d ilmend n wayen i d-yewwi sdaxel, assaɣ meqqren gar tirga d lebɣi, akked wayen ɣef d-imeslay, acku d ayen bɣan yiwudam-nni ad t-awḍen deg tudert-nsen, d ayen yerzan ul. acku awal wis sin n wul : (ul), d aṣeɣru n tfekka n umdan, d lsas seg iteddu, d adeg ideg ffren yiḥulfan, ama d lebɣi, d tayri, d akrah, d leḥzen, n lferḥ, d ccek neɣ d aneɣni...rtg, d ayen yettnejmaɛen deg wul, acku d netta i yettḥerriken amdan, akken i yas-yenna ad yexdem, ahat imi asentel iɣef d-yewwi Sidaɛli Laḥdir yeqqen ɣer usirem d lebɣi d tirga n umdan deg ddunit, amek i zemrent ad d-teḍrunt ɣer sdat, anamek-is d lixṣaṣ yettxaṣṣa umdan yettnadi ad t-yaf s tarrayt-is yetthimi deg lebḥer, ad yeɣli ad d-yekker akken ad fehmen tirga-s d tektiwin-is.